BEC วอลุ่มแน่น-บวก 4% ลุ้นกำไร Q4 ฟื้นตัวต่อ! หนุนทั้งปีเทิร์นอะราวด์แตะ 690 ลบ.
BEC วอลุ่มแน่น-บวก 4% ลุ้นกำไร Q4/64 ฟื้นตัวต่อ! หนุนทั้งปีเทิร์นอะราวด์แตะ 690 ลบ. พร้อมจับตาปี 65 โตแรงเฉียดพันล้าน
BEC วอลุ่มแน่น-บวก 4% ลุ้นกำไร Q4/64 ฟื้นตัวต่อ! หนุนทั้งปีเทิร์นอะราวด์แตะ 690 ลบ. พร้อมจับตาปี 65 โตแรงเฉียดพันล้าน
18 พ.ย. 2564

ผู้สื่อข่าวรายงานว่า วันนี้(18พ.ย.2564) ราคาหุ้นบริษัท บีอีซี เวิลด์ จำกัด (มหาชน) หรือ BEC ล่าสุด ณ เวลา 11.59 น. อยู่ที่ 13.80 บาท บวก 0.50 บาท หรือ 3.76% สูงสุดที่ 14.00 บาท ต่ำสุดที่ 13.40 บาท ด้วยมูลค่าซื้อขาย 211.66 ล้านบาท

บล.โนมูระ พัฒนสิน ระบุในบทวิเคราะห์วันนี้ (18 พ.ย.64) ว่า  BEC แนะซื้อเก็งกำไร (Trading) แนวรับ 13-12.8 บาท แนวต้าน 13.8-14 บาท และ Stop Loss: 12.5 บาท ผลประกอบการปี 2564-2565 ยังอยู่ในวงจรฟื้นตัวรอบใหญ่ ตามการลดต้นทุนธุรกิจครั้งใหญ่
ขณะที่ด้านรายได้ทยอยฟื้นตัว โดยระยะสั้นคาดกำไรไตรมาส 4/2564  ฟื้นตัวเทียบไตรมาสก่อนหน้า จากภาวะอุตสาหกรรมสื่อโฆษณามีแนวโน้มดีขึ้นหลังการแพร่ระบาด COVID-19 ในประเทศเริ่มคลี่คลายและแนวโน้มกิจกรรมเศรษฐกิจที่เพิ่มขึ้น จะเพิ่มโอกาสต่อรายได้โฆษณามากขึ้น
โดยคาดกำไรปี 2564 ที่ 690 ล้านบาท (จากปี 2563 ที่ขาดทุน 214 ล้านบาท) และคาดปี 2565 กำไรสุทธิเติบโต 44% เทียบช่วงเดียวกันของปีก่อน ที่ 994 ล้านบาท จากฟื้นตัวของรายได้ค่าโฆษณา และการเติบโตของรายได้จากการขายสิทธิละครและบริการ Digital platform
ด้าน Valuation: ราคาหุ้นซื้อขาย PER 2565 ที่ 26 เท่า ใกล้เคียงค่าเฉลี่ยในอดีต surprise เข้า MSCI Small cap (มีผลราคาปิด 30 พ.ย.64) + โมเมนตัมกำไตรมาส 4/2564 ฟื้นตัวเทียบไตรมาสก่อนหน้า และโตสูงในปี 2565 ธุรกิจอยู่ในช่วง turnaround หลังปรับโครงสร้างธุรกิจเสร็จ ลดต้นทุน